CELEX: 32007R0830
Language: lt
Date: 2007-07-16 00:00:00
Title: 2007 m. liepos 16 d. Tarybos reglamentas (EB) Nr. 830/2007, iš dalies keičiantis Reglamentą (EB) Nr. 817/2006 dėl ribojančių priemonių Birmai (Mianmarui) atnaujinimo

17.7.2007   
            
            
               LT
            
            
               Europos Sąjungos oficialusis leidinys
            
            
               L 185/1
            
         
      TARYBOS REGLAMENTAS (EB) Nr. 830/2007
   2007 m. liepos 16 d.
   iš dalies keičiantis Reglamentą (EB) Nr. 817/2006 dėl ribojančių priemonių Birmai (Mianmarui) atnaujinimo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 60 ir 301 straipsnius,
   atsižvelgdama į 2006 m. balandžio 27 d. Tarybos bendrąją poziciją 2006/318/BUSP, atnaujinančią ribojančias priemones Birmai (Mianmarui) (1),
   atsižvelgdama į Komisijos pasiūlymą,
   kadangi yra tikslinga iš dalies pakeisti Tarybos reglamentą (EB) Nr. 817/2006 (2), kad jis atitiktų naujausią Tarybos praktiką dėl kompetentingų institucijų nustatymo ir jų keitimosi informacija,
   PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 817/2006 iš dalies keičiamas taip:
   
               a)
            
            
               4 straipsnio 1 dalies įvadinė dalis pakeičiama taip:
               „1.   Nukrypdamos nuo 2 ir 3 straipsnių, II priede išvardytose tinklavietėse nurodytos kompetentingos institucijos jų manymu tinkamomis sąlygomis gali leisti:“;
            
         
               b)
            
            
               7 straipsnio 1 dalis pakeičiama taip:
               „1.   II priede išvardytose tinklavietėse nurodytos kompetentingos institucijos gali leisti išlaisvinti tam tikras įšaldytas lėšas ar ekonominius išteklius arba sudaryti sąlygas naudotis tam tikromis lėšomis ar ekonominiais ištekliais šių institucijų manymu tinkamomis sąlygomis, nustačius, kad aptariamos lėšos ar ekonominiai ištekliai yra:
               
                           a)
                        
                        
                           reikalingi III priede išvardytų asmenų ir jų išlaikomų šeimos narių pagrindiniams poreikiams patenkinti, pvz., apmokėti maisto produktų, nuomos arba hipotekos, vaistų, medicininio gydymo, mokesčių, draudimo įmokų ir mokesčių už komunalines paslaugas išlaidas;
                        
                     
                           b)
                        
                        
                           skirti sumokėti tik pagrįstus honorarus ir kompensuoti patirtas išlaidas, susijusias su teisinių paslaugų teikimu;
                        
                     
                           c)
                        
                        
                           skirti sumokėti tik mokesčius arba paslaugų mokesčius už kasdieninį įšaldytų lėšų arba ekonominių išteklių aptarnavimą ar laikymą;
                        
                     
                           d)
                        
                        
                           būtini nenumatytoms išlaidoms, jei atitinkama valstybė narė ne vėliau kaip prieš dvi savaites iki suteikiant tokį leidimą praneša kitoms valstybėms narėms ir Komisijai motyvus, kuriais remdamasi ji mano, kad reikia išduoti konkretų leidimą.
                        
                     Valstybės narės praneša kitoms valstybėms narėms ir Komisijai apie visus leidimus, suteiktus pagal šią dalį.“;
            
         
               c)
            
            
               8 straipsnio 1 ir 2 dalys pakeičiamos taip:
               „1.   Nepažeisdami galiojančių taisyklių dėl ataskaitų teikimo, konfidencialumo ir profesinės paslapties, fiziniai ir juridiniai asmenys, organizacijos ir įstaigos:
               
                           a)
                        
                        
                           nedelsdami pateikia valstybių narių, kuriose jie yra įsisteigę ar turi buveinę, II priede išvardytose tinklavietėse nurodytoms kompetentingoms institucijoms visą informaciją, kuri padėtų laikytis šio reglamento, pavyzdžiui, apie pagal 6 straipsnį įšaldytas sąskaitas ir sumas, ir tiesiogiai arba per šias kompetentingas institucijas perduoda šią informaciją Komisijai;
                        
                     
                           b)
                        
                        
                           kiekvieną kartą tikrinant šią informaciją bendradarbiauja su II priede išvardytose tinklavietėse nurodytomis kompetentingomis institucijomis.
                        
                     2.   Visa Komisijos tiesiogiai gauta papildoma informacija pateikiama atitinkamai valstybei narei.“;
            
         
               d)
            
            
               9 straipsnio 5 dalis pakeičiama taip:
               „5.   1 dalies b punkte numatytas draudimas netrukdo padidinti kapitalo dalies IV priede išvardytose Birmos valstybinėse įmonėse, jei toks padidinimas yra privalomas pagal susitarimą, sudarytą su atitinkama Birmos valstybine įmone iki 2004 m. spalio 25 d. Atitinkama II priede pateiktoje tinklavietėje nurodyta kompetentinga institucija ir Komisija informuojamos prieš vykdant tokius sandorius. Komisija apie tai informuoja kitas valstybes nares.“;
            
         
               e)
            
            
               įterpiamas šis naujas straipsnis:
               „13a straipsnis
               1.   Valstybės narės paskiria šiame reglamente minėtas kompetentingas institucijas ir jas nurodo II priede išvardytose tinklavietėse.
               2.   Įsigaliojus šiam reglamentui, valstybės narės nedelsdamos praneša Komisijai apie savo kompetentingas institucijas ir apie visus vėlesnius jų pakeitimus.“;
            
         
               f)
            
            
               II priedas pakeičiamas šio reglamento priede pateiktu tekstu.
            
         2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 16 d.
      
         
            Tarybos vardu
         
         
            Pirmininkas
         
         J. SILVA
         
      
   
   
      (1)  OL L 116, 2006 4 29, p. 77. Bendroji pozicija su pakeitimais, padarytais Bendrąja pozicija 2007/248/BUSP (OL L 107, 2007 4 25, p. 8).
   
      (2)  OL L 148, 2006 6 2, p. 1. Reglamentas su paskutiniais pakeitimais, padarytais komisijos reglamentu (EB) Nr. 481/2007 (OL L 111, 2007 4 28, p. 50).
   
      PRIEDAS
      
         
            „II PRIEDAS
            Tinklavietės, kuriose pateikiama informacija apie 4, 7, 8, 9, 12 ir 13a straipsniuose nurodytas kompetentingas institucijas, ir adresas, kuriuo turėtų būti siunčiami pranešimai Europos Komisijai
            
                         
                     
                     
                        BELGIJA
                        http://www.diplomatie.be/eusanctions
                     
                  
                         
                     
                     
                        BULGARIJA
                        http://www.mfa.government.bg
                     
                  
                         
                     
                     
                        ČEKIJOS RESPUBLIKA
                        http://www.mfcr.cz/mezinarodnisankce
                     
                  
                         
                     
                     
                        DANIJA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        VOKIETIJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTIJA
                        http://www.vm.ee/est/kat_622/
                     
                  
                         
                     
                     
                        AIRIJA
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        GRAIKIJA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        ISPANIJA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        PRANCŪZIJA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIJA
                        http://www.esteri.it/UE/deroghe.html
                     
                  
                         
                     
                     
                        KIPRAS
                        http://www.mfa.gov.cy/sanctions
                     
                  
                         
                     
                     
                        LATVIJA
                        http://www.mfa.gov.lv/en/security/4539
                     
                  
                         
                     
                     
                        LIETUVA
                        http://www.urm.lt
                     
                  
                         
                     
                     
                        LIUKSEMBURGAS
                        http://www.mae.lu/sanctions
                     
                  
                         
                     
                     
                        VENGRIJA
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        NYDERLANDAI
                        http://www.minbuza.nl/sancties
                     
                  
                         
                     
                     
                        AUSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENKIJA
                        http://www.msz.gov.pl
                     
                  
                         
                     
                     
                        PORTUGALIJA
                        http://www.min-nestrangeiros.pt
                     
                  
                         
                     
                     
                        RUMUNIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVĖNIJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKIJA
                        http://www.foreign.gov.sk
                     
                  
                         
                     
                     
                        SUOMIJA
                        http://formin.finland.fi/kvyhteistyo/pakotteet
                     
                  
                         
                     
                     
                        ŠVEDIJA
                        http://www.ud.se/sanktioner
                     
                  
                         
                     
                     
                        JUNGTINĖ KARALYSTĖ
                        http://www.fco.gov.uk/competentauthorities
                     
                  
               Adresas, kuriuo turėtų būti siunčiami pranešimai Europos Komisijai:
            
            
                        Commission of the European Communities
                     
                  
                        Directorate-General for External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A.2. Crisis management and conflict prevention
                     
                  
                        CHAR 12/108
                     
                  
                        B-1049 Brussels
                     
                  
                        Tel. (32-2) 299 11 76/295 55 85
                     
                  
                        Faksas (32-2) 299 08 73“